CELEX: 32016R0056
Language: sk
Date: 2016-01-19 00:00:00
Title: Nariadenie Komisie (EÚ) 2016/56 z 19. januára 2016, ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie extraktov z rozmarínu (E 392) v roztierateľných tukoch (Text s významom pre EHP)

20.1.2016   
            
            
               SK
            
            
               Úradný vestník Európskej únie
            
            
               L 13/46
            
         NARIADENIE KOMISIE (EÚ) 2016/56
   z 19. januára 2016,
   ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie extraktov z rozmarínu (E 392) v roztierateľných tukoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 (1) zo 16. decembra 2008 o prídavných látkach v potravinách, a najmä na jeho článok 10 ods. 3,
   keďže:
   
               (1)
            
            
               V prílohe II k nariadeniu (ES) č. 1333/2008 je stanovený zoznam Únie obsahujúci prídavné látky v potravinách schválené na používanie v potravinách, ako aj podmienky ich používania.
            
         
               (2)
            
            
               Uvedený zoznam možno aktualizovať v súlade so spoločným postupom uvedeným v článku 3 ods. 1 nariadenia Európskeho parlamentu a Rady (ES) č. 1331/2008 (2), a to buď na podnet Komisie, alebo na základe žiadosti.
            
         
               (3)
            
            
               Dňa 18. apríla 2013 bola predložená žiadosť o povolenie používania extraktu z rozmarínu (E 392) ako antioxidantu v roztierateľných tukoch, t. j. v potravinách patriacich do kategórie potravín 02.2.2 uvedenej v prílohe II k nariadeniu (ES) č. 1333/2008. Žiadosť sa následne sprístupnila členským štátom podľa článku 4 nariadenia (ES) č. 1331/2008.
            
         
               (4)
            
            
               Podľa žiadosti je používanie extraktov z rozmarínu (E 392) potrebné na udržanie kvality a stability roztierateľných tukov s obsahom tuku menej ako 80 %, ak je obsah polynenasýtených mastných kyselín vyšší ako 15 hm. % celkových mastných kyselín a/alebo ak je obsah rybieho oleja alebo oleja z morských rias vyšší ako 2 hm. % celkových mastných kyselín, keďže ich chránia pred skazením spôsobeným oxidáciou.
            
         
               (5)
            
            
               Európsky úrad pre bezpečnosť potravín (ďalej len „úrad“) prijal 7. marca 2008 stanovisko (3) k používaniu extraktov z rozmarínu ako prídavnej látky v potravinách. Na základe rozpätí expozície stanovených za použitia NOAEL (4) z rôznych štúdií, v ktorých NOAEL boli väčšinou najvyššie testované dávky, a za použitia konzervatívnych odhadov potravinovej expozície sa dospelo k záveru, že používanie extraktov z rozmarínu opísané vo vedeckom stanovisku by pri navrhovaných použitiach a v navrhovaných množstvách nemalo predstavovať bezpečnostné riziko. Používanie extraktov z rozmarínu (E 392) v roztierateľných tukoch nebolo zahrnuté do stanoviska.
            
         
               (6)
            
            
               Úrad vydal 7. mája 2015 stanovisko (5) k rozšíreniu používania extraktov z rozmarínu (E 392) v roztierateľných tukoch. V posúdení sa vzala do úvahy konzumácia tukových emulzií s obsahom tuku menej ako 80 %. Úrad dospel k záveru, že navrhované rozšírenie používania by nezmenilo odhadovanú expozíciu prídavnej látke v potravinách, v porovnaní s už schválenými povolenými použitiami, a že naďalej platia závery stanoviska zo 7. marca 2008.
            
         
               (7)
            
            
               Z uvedeného dôvodu je vhodné povoliť používanie extraktu z rozmarínu (E 392) ako antioxidantu v roztierateľných tukoch s obsahom tuku menej ako 80 %, kategórii potravín 02.2.2 uvedenej v prílohe II k nariadeniu (ES) č. 1333/2008.
            
         
               (8)
            
            
               Príloha II k nariadeniu (ES) č. 1333/2008 by sa preto mala zodpovedajúcim spôsobom zmeniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. januára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 16.
   
      (2)  Nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (Ú. v. EÚ L 354, 31.12.2008, s. 1).
   
      (3)  Vestník EFSA (EFSA Journal) (2008) 721, 1-29.
   
      (4)  NOAEL (hladina bez pozorovaného nepriaznivého účinku) – dávka alebo koncentrácia testovanej látky, pri ktorej sa nezistil nepriaznivý účinok.
   
      (5)  Vestník EFSA (EFSA Journal) (2015) 13(5):4090.
   
      PRÍLOHA
      Časť E prílohy II k nariadeniu (ES) č. 1333/2008, kategória potravín 02.2.2 „Iné tukové a olejové emulzie vrátane nátierok v zmysle vymedzenia v nariadení (ES) č. 1234/2007 a tekutých emulzií“ sa mení takto:
      
                  a)
               
               
                  za položku týkajúcu sa prídavnej látky v potravinách E 385 sa vkladá táto položka:
                  
                               
                           
                           
                              „E 392
                           
                           
                              Extrakty z rozmarínu
                           
                           
                              100
                           
                           
                              (41) (46)
                           
                           
                              iba roztierateľné tuky s obsahom tuku nižším ako 80 %“
                           
                        
            
                  b)
               
               
                  za poznámkou pod čiarou (4) sa dopĺňajú tieto poznámky pod čiarou:
                  
                               
                           
                           
                               
                           
                           
                              
                                          „(41):
                                       
                                       
                                          Vyjadrené vo vzťahu k tuku
                                       
                                    
                        
                               
                           
                           
                               
                           
                           
                              
                                          (46):
                                       
                                       
                                          Ako suma karnozolu a kyseliny karnozovej“